*Projekts*

Jelgavas novada dome

**LĒMUMS**

Jelgavā

2024.gada \_\_\_. maijā Nr.

**Par vienas nakts depozīta procentu līgumu slēgšanu**

Jelgavas novada pašvaldība ikdienas norēķinu veikšanai izmanto komercbanku pakalpojumus, tai skaitā AS “SEB banka” un AS “Swedbank”. Abas minētās komercbankas piedāvā klientiem vienas nakts depozīta noguldījumus, kuru ietvaros starp banku un klientu tiek noslēgts speciāls līgums (vienas nakts procentu līgums), saskaņā ar kuru banka aprēķina un izmaksā procentus par konta atlikumu dienas beigās atbilstoši līguma nosacījumiem.

Ievērojot to, ka pašvaldības norēķinu kontos esošie atlikumi atbilst līguma slēgšanas nosacījumiem, kā arī, lai nodrošinātu pašvaldības līdzekļu optimālu izmantošanu un papildus budžeta līdzekļu iegūšanu, ir atbalstāma iecere noslēgt vienas nakts depozīta procentu līgumus par norēķinu kontu atlikumiem.

Publiskas personas finanšu līdzekļu un mantas izšķērdēšanas novēršanas likuma 3.panta 1.punkts nosaka, ka “Publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir:

1) rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu.”

Ievērojot iepriekšminēto un, pamatojoties uz Pašvaldību likuma 10.panta pirmās daļas 17. un 21.punktu, 22.panta pirmās daļas 7.punktu, Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, Jelgavas novada dome **nolemj:**

1. Slēgt ar AS ”Swedbank” vienas nakts depozīta procentu līgumu par pamatdarbības finanšu līdzekļu atlikumiem (izņemot valsts budžeta mērķdotācijas un projektu finansējumu) norēķinu kontos LV07HABA0551025900443 un LV78HABA0551040993529.
2. Slēgt ar AS “SEB banka” vienas nakts depozīta procentu līgumu par pamatdarbības finanšu līdzekļu atlikumiem (izņemot valsts budžeta mērķdotācijas un projektu finansējumu) norēķinu kontos LV10UNLA0050023690302 un LV81UNLA0050023690285.
3. Pilnvarot Jelgavas novada pašvaldības izpilddirektori Līgu Lonerti parakstīt iepriekš minētos vienas nakts depozīta procentu līgumus ar AS “SEB banka” un AS “Swedbanka”.
4. Uzdot Administratīvā departamenta Finanšu nodaļas vadītājai Lolitai Krūmiņai organizēt pamatdarbības finanšu līdzekļu atlikumu maksājumu veikšanu starp Valsts kases, AS ”Swedbank”, AS “SEB banka” kontiem.
5. Kontroli par lēmuma izpildi uzdot izpilddirektorei Līgai Lonertei.

Domes priekšsēdētāja pienākumu izpildītāja I. Vītola

Sagatavoja L. Krūmiņa

63024784